Azt hallottam rózsám
Azt hallottam rózsám,
Hogy el akarsz hagyni,
Velem egy faluban
Nem akarsz maradni.

Ne menj el édesem,
Látod, mint ohajtlak,
Szállj bé hajlékomba,
Szívesen marasztlak.

Mert ha én megyek el,
S te idegent fogadsz,
Akkor az én szivem
Búsul, mig te vigadsz.

Te ki mégysz az utra,
Megsétálod magad,
Engem otthon a bú
Sötét sirba ragad.

Légy hozzám mindég hív,
Én is hived leszek,
S megsebzett szivemre
Gyógyitó írt veszek.
Népköltészet